Η κατασκευή τσιμεντοσανίδας, όπως και η σωστή τοποθέτησή της, απαιτεί ειδικές γνώσεις και υλικά, καθώς και συγκεκριμένα βήματα, ώστε να είναι βέβαιη η ποιότητα, η ασφάλεια και η αντοχή της κατασκευής ενάντια στη φθορά του χρόνου. Οι τεχνίτες μας, μοιράστηκαν μαζί μας κάποιους βασικούς κανόνες που ακολουθούν στη διαδικασία της κατασκευής:
Χρήση Ειδικού Σκελετού: Οι τσιμεντοσανίδες χρειάζονται ειδικό μεταλλικό σκελετό, ο οποίος χαράσσεται και τοποθετείται με βάση τις προδιαγραφές του χώρου για τον οποίο προορίζεται.
Ειδικές Βίδες: Οι βίδες, οι οποίες τοποθετούνται μεταξύ της τσιμεντοσανίδας και του μεταλλικού σκελετού, πρέπει να μην σκουριάζουν και να είναι κατάλληλες για εξωτερική χρήση.
Αρμολόγηση: Χρησιμοποιούνται συγκεκριμένα υλικά αρμολόγησης, τα οποία αναμιγνύονται σε συγκεκριμένες ποσότητες. Στη συνέχεια, χρησιμοποιείται ειδική σπάτουλα για να γεμίσουν οι αρμοί με τη σωστή ποσότητα μίγματος.
Επίχρισμα και Φινίρισμα: Είναι απαραίτητα βήματα και πραγματοποιούνται μετά την τοποθέτηση της τσιμεντοσανίδας και την αρμολόγηση.
Πλαστικά Προφίλ: Τοποθετούνται στις γωνίες των τσιμεντοσανίδων και δεν πρέπει να είναι μεταλλικά, αλλά πλαστικά, ώστε να μην σκουριάσουν με την πάροδο του χρόνου.